Pont aval

Pont aval (Most po prúde) je betónový most cez rieku Seinu v Paríži. Je posledným mostom v meste po prúde rieky. Nachádza sa na juhozápadnej hranici mesta, pri hraniciach s mestami Issy-les-Moulineaux a Boulogne-Billancourt. Spája 15. obvod na ľavom brehu a 16. obvod na pravom brehu. Pont aval je cestný most slúžiaci automobilovej doprave a je súčasťou mestského obchvatu boulevard périphérique. So svojimi 312,5 metrami je najdlhším mostom v Paríži. Je široký 34,6 metrov (cesta 28 m, chodníky 2,6 m a stredový pás). Bol postavený v rokoch 1964 – 1968. Most nemá žiadne oficiálne meno. Označenie aval (po prúde) získal z praktického dôvodu pre potreby dopravy a pre odlíšenie do Pont amont (Most proti prúdu), ktorý je tiež súčasťou mestského obchvatu. Iné projekty Commons ponúka multimediálne súbory na tému Pont aval Externé odkazy Most na stránkach Paríža Zdroj Tento článok je čiastočný alebo úplný preklad článku Pont aval na českej Wikipédii.